text: Søde dyreunger skal hive folk i Zoo
  20 marts 2014 kl. 06.19
  Skærup Zoo har fået to eksotiske dyreunger lige op til sæsonåbning. Dyreungerne skal trække både gamle og nye besøgende til.
  En løvehale makak og en katta lemur-unge. De eksotiske dyr lever normalt i henholdsvis Indien og Madagasker, men Skærup Zoo håber, at de kan lokke publikum til Skærup.
  Vi regner med at dyreungerne kan lokke nye gæster til, men vi har også mange gengangere, der kommer og følger med i, hvordan det går dyrene, siger medejer af Skærup Zoo, Karina Schou til TV SYD.
  Især løvehale makak-ungen kan blive et trækplaster. Arten er nemlig stærkt truet. I Skærup betragter de det som lidt af en solstrålehistorie, at abeparret har fået en unge. Moren, der kommer fra en zoo i Tyskland var nemlig blevet udstødt af sin gruppe.
  Skærup Zoo åbner lørdag den 29. marts.
  Læs mere om aberne på Skærup Zoos hjemmeside
  